Referat fra elevråd 28.2

Sak 1: Ønske om nytt bordtennisbord og en basketballkurv er videreformidlet til rektor. Skolen ønsker å søke om pengestøtte fra FAU til dette. Søknaden må komme fra elevrådet. Både bordtennisbord og basketballkurv vil komme på ca 50.000kr. og FAU kan nok ikke gi så mye**. Derfor må hver klasse ta en avstemning på hva som blir foretrukket**, **bordtennisbord eller basketkurv**? Med utgangspunkt i denne avstemningen skriver elevrådet en søknad til FAU på neste elevråd den 28.3.

 Sak 2: Ønske om at trinnene kan prøve å spise sammen trinnvis slik de gjør på Holte? Hvert enkelt trinn tar en avgjørelse på dette.

 Sak 3: Kan skolegården utvides ved skogen? Vanskelig å få til da det er mye løse steiner og fjell og sikkerheten til elevene blir ikke bra nok.

Sak 4: Er det en mulighet for at klassene kan bytte på å være inne i gymsalen i storefri? Dette ønsket er videreformidlet til rektor. Tror det er vanskelig å få til pga. at det da trengs ekstra voksendekning i gymsalen. Lærerne har allerede mye vakter, og må få spisepause de også.

**Eventuelt:**

Ulike ønsker fra elevene:

Kan elevene få prøve å være lærere for fadderbarna sine?

Kan en del av 7. trinns avslutning på barneskolen være en overnatting på skolen?

Elevene savner AL- lekene, er dette noe som kan komme tilbake?

Kan skolen kjøpe små mål som kan brukes ute på enden av banen?

Kan biblioteket få bøker på flere språk?

Kan det kjøpes Smoothie fra meieriet i tillegg til melk og juice?

**Neste elevråd blir fredag 28.3 kl. 10.15**

Mvh elevrådet